હાર્દિક પટેલ સહિતના ચારેય આરોપીને જેલમાંથી 30મી જાન્યુઆરીના રોજ મેટ્રોપોલિટન કોર્ટમાં હાજર રાખવા જેલ સત્તાવાળાને લેખિતમાં જાણ કરી છે. હાર્દિક અને તેના સાથીઓ તરફથી એડવોકેટ આજે ચાર્જશીટની નકલ મેળવવા કોર્ટ પાસે રજૂઆત કરનાર છે. ઉલ્લેખનીય છે કે, સુપ્રીમ કોર્ટમાં 2જી ફેબ્રુઆરીના રોજ હાર્દિકના કેસની સુનાવણી હોઇ સરકાર અમદાવાદની કોર્ટમાં પણ હાર્દિક સામે ચાર્જશીટ દાખલ કરવામાં આવ્યાની જાણ કરશે. સુરતની ચાર્જશીટની નકલ અંગ્રેજીમાં તૈયાર કરાવી હોવાથી અમદાવાદની ચાર્જશીટની નકલ પણ હાર્દિકના એડવાેકેટ અંગ્રેજીમાં માગણી કરે તેવી શકયતા રહેલી છે.